text: Հայաստանում Carrefour-ի ներկայացուցչությունը հերքում է սուպերմարկետների ֆրանսիական ցանցի` հայ մատակարարներից 15% զեղչ տրամադրելու պահանջի վերաբերյալ ԶԼՄ-ների տեղեկատվությունը: Պատասխանելով ԱրմԻնֆո-ի թղթակցի հարցին` Հայաստանում Carrefour-ի ներկայացուցիչ Լորան Նազեն հերքել է արտոնություններ տրամադրելու պայմանի առկայությունը` նշելով, որ Carrefour սուպերմարկետների ապրանքների 95%-ը մատակարարվելու է հայ արտադրողների և մատակարարների կողմից: